ADB แรง 2 วันติด! พุ่งอีก 20% หลังโชว์งบปี 63 กำไรโตกระฉูด-ปันผล 0.05 บ.
ADB แรง 2 วันติด! พุ่งอีก 20% หลังโชว์งบปี 63 กำไรโตกระฉูด-ปันผล 0.05 บ.
24 ก.พ. 2564

ผู้สื่อข่าวรายงานว่า บริษัท แอ็พพลาย ดีบี จำกัด (มหาชน)  หรือ ADB ณ เวลา 15.45 น. อยู่ที่ระดับ 1.84 บาท  บวก 0.31 บาท หรือ 20.26% ด้วยมูลค่าซื้อขาย 210.48 ล้านบาท  ราคาหุ้นนิวไฮในรอบ 3 ปี 3 เดือน โดยเทียบตั้งแต่หุ้นยืนที่ระดับ 1.96 บาท เมื่อวันที่ 11 ก.ย.60

โดยผลการดำเนินงานประจำปี 2563 สิ้นสุด 31 ธ.ค.2563 มีกำไรสุทธิ 69.66 ล้านบาท เพิ่มขึ้น 2,034.78% จากปี 2562 อยู่ที่ 3.26 ล้านบาท เนื่องจากบริษัทมีรายได้เพิ่มขึ้น ขณะที่มีอัตรากำไรขั้นต้นเพิ่มขึ้นทุกกลุ่มผลิตภัณฑ์ สำหรับกลุ่มธุรกิจเม็ดพลาสติกคอมปาวด์ ได้รับผลบวกจากราคาวัตถุดิบที่ใช้ในการผลิตสินค้าทั้งในส่วนของราคาเรซิ่น และสารเติมแต่ง ในตลาดโลกปรับตัวลดลง
อีกทั้งบริษัทมีการปรับกลยุทธ์ด้านการขายเพื่อครอบคลุมการใช้งานของลูกค้ากลุ่มผลิตสายไฟฟ้าและสายเคเบิ้ล ส่งผลให้ต้นทุนการผลิตต่อหน่วยลดลง ขณะที่บริษัทประกาศจ่ายเงินปันผล 0.05 บาทต่อหุ้น วันที่ไม่ได้รับสิทธิปันผล(XD) 8 มี.ค. 2564 วันที่จ่ายปันผล 17 พ.ค. 2564
 